
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 211
                                                               din 31 august 2022
privind preluarea unor mijloace fixe și a unor obiecte de inventar din administrarea 

S.C. Apă Termic Transport S.A., în administrarea directă a Municipiului Sighișoara, 

în vederea casării și valorificării acestora

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 25.386/04.08.2022 şi la Consiliul Local Sighișoara cu nr. 26.992/19.08.2022, de referatul de aprobare, înregistrat cu nr. 25.388/04.08.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere nota de serviciu cu nr. 25.029/IV/3/02.08.2022, prin care Biroul Buget, Contabilitate, Salarizare din cadrul Direcției Economice a Municipiului Sighișoara, solicită, printre altele, preluarea din administrarea S.C. Apă Termic Transport S.A., a bunurilor de natura mijloacelor fixe și a obiectelor de inventar care au fost propuse spre casare la inventarierea din anul 2021, precum și casarea și valorificarea acestora, conform listei atașate notei;

Având în vedere constatările comisiei de inventariere și ale subcomisiilor de inventariere, casare, declasare și scoatere din inventar a bunurilor materiale, cu privire la inventarierea bunurilor materiale ale Municipiului Sighișoara și ale unităților de sub autoritatea municipiului pe anul 2021 (inclusiv bunurile aflate în gestiunea/administrarea S.C. Apă Termic Transport S.A.), însușite prin Hotărârea Consiliului Local Sighişoara nr. 16/27.01.2022;

Având în vedere prevederile art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile art. 867 - 870 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ - teritoriale, aprobată prin Legea nr. 246/2001;

Având în vedere prevederile art. 21 - 23 din Legea nr. 15/1994 privind amortizarea capitalului imobilizat în active corporale şi necorporale, republicată, cu modificările şi completările ulterioare, precum şi prevederile art. 21 - 24 din Normele metodologice de aplicare a Legii nr. 15/1994, aprobate prin Hotărârea Guvernului nr. 909/1997, cu modificările şi completările ulterioare;

Având în vedere prevederile art. 22 din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, aprobată prin Legea nr. 493/2003, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 25.387/04.08.2022, prin care se propune preluarea unor mijloace fixe și a unor obiecte de inventar din administrarea S.C. Apă Termic Transport S.A., în administrarea directă a Municipiului Sighișoara, în vederea casării și valorificării acestora;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c” și alin. (14), art. 139 alin. (1) și alin. (3) lit „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E :
Art. 1. Se aprobă preluarea din administrarea S.C. Apă Termic Transport S.A. în administrarea directă a Municipiului Sighişoara a mijloacelor fixe, în valoare totală de 113.419,88 lei și a obiectelor de inventar, în valoare totală de 7.530,25 lei, identificate conform anexei nr. 1, care face parte integrantă din prezenta hotărâre.

Art. 2. Se aprobă casarea şi, după caz, valorificarea mijloacelor fixe, în valoare totală de 113.419,88 lei și a obiectelor de inventar, în valoare totală de 7.530,25 lei, identificate conform anexei nr. 1, care face parte integrantă din prezenta hotărâre. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcţia Economică, Serviciul Evidența Patrimoniului și Fond Locativ din cadrul Municipiului Sighişoara şi S.C. Apă Termic Transport S.A.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. S.C. Apă Termic Transport S.A.

10 ex.

B.A. 
